IHL กำไรปี 58 ขยับขึ้น 4% ลุ้นปันผลเพิ่ม 0.10 บ./หุ้น
IHL เผยกำไรปี 58 ขยับขึ้น 4% มาที่ 201.78 ลบ. ลุ้นที่ประชุมไฟเขียวปันผลเพิ่ม 0.10 บ./หุ้น
24 ก.พ. 2559

บริษัท อินเตอร์ไฮด์ จำกัด (มหาชน) หรือ IHL รายงานผลการดำเนินงานประจำปี 58 สิ้นสุดวันที่ 31 ธ.ค.58 (เฉพาะกิจการ) มีกำไรสุทธิ 201.78 ล้านบาท หรือมีกำไรสุทธิ 0.48 บาทต่อหุ้น เพิ่มขึ้น 4.17% จากช่วงเดียวกันของปีก่อนที่มีกำไรสุทธิ 193.70 ล้านบาท หรือมีกำไรสุทธิ 0.46 บาทต่อหุ้น
พร้อมประกาศจ่ายปันผลงวดดำเนินงานวันที่ 1 ม.ค.58 ถึงวันที่ 31 ธ.ค.58 เป็นเงินสดจำนวน 0.25 บาทต่อหุ้น ขณะที่บริษัทได้จ่ายปันผลระหว่างกาลไปแล้ว 0.15 บ./หุ้น เมื่อวันที่ 11 ก.ย.58 คงเหลือปันผลที่จะจ่ายให้ผู้ถือหุ้น 0.10 บ./หุ้น กำหนดจ่ายปันผล 19 พ.ค.นี้ อย่างไรก็ตามสิทธิดังกล่าวยังไม่แน่นอน โดยยังต้องรอการอนุมัติจากที่ประชุมผู้ถือหุ้นประจำปี ซึ่งจะมีขึ้นในวันที่ 25 เม.ย.นี้